CELEX: 32013R0458
Language: sk
Date: 2013-05-16 00:00:00
Title: Vykonávacie nariadenie Komisie (EÚ) č. 458/2013 zo  16. mája 2013 , ktorým sa opravuje nariadenie (ES) č. 589/2008, ktorým sa ustanovujú podrobné pravidlá vykonávania nariadenia Rady (ES) č. 1234/2007 o obchodných normách pre vajcia

17.5.2013   
            
            
               SK
            
            
               Úradný vestník Európskej únie
            
            
               L 133/17
            
         VYKONÁVACIE NARIADENIE KOMISIE (EÚ) č. 458/2013
   zo 16. mája 2013,
   ktorým sa opravuje nariadenie (ES) č. 589/2008, ktorým sa ustanovujú podrobné pravidlá vykonávania nariadenia Rady (ES) č. 1234/2007 o obchodných normách pre vajcia
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 121 písm. d) v spojení s jeho článkom 4,
   keďže:
   
               (1)
            
            
               Nariadením Komisie (ES) č. 589/2008 (2) sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o obchodné normy vajec. Znenie vymedzenia pojmu „dávka“ v článku 1 uvedeného nariadenia by sa malo spresniť, aby neviedlo k rôznemu výkladu, a tým k rôznym postupom v jednotlivých členských štátoch.
            
         
               (2)
            
            
               Nariadenie (ES) č. 589/2008 by sa preto malo zodpovedajúcim spôsobom opraviť.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   V druhom pododseku článku 1 nariadenia (ES) č. 589/2008 sa písmeno i) nahrádza takto:
   
               „i)
            
            
               „šarža“ znamená balené alebo voľne ložené vajcia z jedného a toho istého miesta produkcie alebo triediarne a baliarne, ktoré sa nachádzajú na jednom mieste, s jedným a tým istým dátumom znášky, dátumom minimálnej trvanlivosti alebo dátumom balenia, s rovnakou metódou chovu a, v prípade triedených vajec, s rovnakou akostnou a hmotnostnou triedou;“
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. mája 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 163, 24.6.2008, s. 6.